Diari Oficial de la Generalitat Valenciana


Sumari del DOGV 6418, del 16-12-2010 (2010/13808)

RESOLUCIÓ de 14 de desembre de 2010, de la Conselleria d'Agricultura, Pesca i Alimentació, per la qual es convoquen per a l'exercici 2011 les ajudes per als consells reguladors o òrgans de gestió de les figures de qualitat de la Comunitat Valenciana i entitats associatives gestores de l'autorització de l'ús de la marca CV.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6418

Data del DOGV
:   16-12-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/13779


Data del document
:   14-12-2010

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 14 de desembre de 2010, de la Conselleria d'Agricultura, Pesca i Alimentació, per la qual es convoquen per a l'exercici 2011 les ajudes per als consells reguladors o òrgans de gestió de les figures de qualitat de la Comunitat Valenciana i entitats associatives gestores de l'autorització de l'ús de la marca CV. [2010/13101]  
En l'Orde de 12 de febrer de 2009, de la Conselleria d'Agricultura, Pesca i Alimentació, es regulen les ajudes per als consells reguladors o òrgans de gestió de les figures de qualitat de la Comunitat Valenciana i entitats associatives gestores de l'autorització de l'ús de la marca CV (DOCV núm. 5957, de 18.02.2009). Al règim establit en estes ajudes, amb número d'identificació XA426/2008, assignat per mitjà de decisió de la Comissió Europea, li és aplicable el Reglament (CE) núm. 1857/2006, de la Comissió, de 15 de desembre de 2006, sobre aplicació dels articles 87 i 88 del Tractat a les ajudes estatals per a les petites i mitjanes empreses dedicades a la producció de productes agrícoles i pel qual es modifica el Reglament (CE) 70/2001, i el Reglament (CE) 1998/2006, de la Comissió, de 15 de desembre de 2006, relatiu a l'aplicació dels articles 87 i 88 del Tractat a les ajudes de minimis per a un determinat grup de beneficiaris de l'orde d'ajudes esmentada.  
Basant-se en això, a l'efecte de l'inici del procediment de tramitació i del consegüent termini de presentació de sol·licituds a les ajudes esmentades adés, a proposta de la directora general de Comercialització, resolc:  
Primer  
Convocar per a l'exercici 2011 les ajudes per als consells reguladors o òrgans de gestió de les figures de qualitat de la Comunitat Valenciana i entitats associatives gestores de l'autorització de l'ús de la marca CV, regulades per mitjà de l'Orde de 12 de febrer de 2009, de la Conselleria d'Agricultura, Pesca i Alimentació, per la qual s'establixen les ajudes per als consells reguladors o òrgans de gestió de les figures de qualitat de la Comunitat Valenciana i entitats associatives gestores de l'autorització de l'ús de la marca CV (DOCV núm. 5957, de 18.02.2009), llevat del que es preveu en l'article 4, apartat 2.1, lletres b, c i g de l'orde de bases esmentada adés.  
Segon  
L'import destinat a esta convocatòria és d'un milió nou-cents cinquanta mil euros (1.950.000 €), a càrrec de la partida pressupostària 12.02.03, programa 714.60.4, línia T1766000, «Garantir la qualitat dels productes de qualitat reconeguda». En relació amb l'import total de finançament d'estes ajudes, un 10% d'este import es destinarà a subvencionar les actuacions recollides en l'orde de bases en l'article 5; un altre 10% a les recollides en l'article 6, i el 80% per a les recollides en l'article 4. En cas d'existència d'un romanent de la quantitat de dotació pressupostària destinada a les actuacions dels articles 5 i 6, este romanent es destinarà a les actuacions de l'article 4.   
Tercer  
D'acord amb el que es preveu en l'Orde de 26 de setembre de 1994, de la Conselleria d'Economia i Hisenda, sobre tramitació anticipada d'expedients de pagament, la concessió de les ajudes estarà condicionada a l'existència, en la llei de pressupostos de la Generalitat per a l'exercici 2011, de crèdit adequat i suficient per a això. Els actes dictats en els expedients de despesa anticipada s'entendran condicionats al fet que, quan es dicten les resolucions de concessió definitiva subsistisquen les mateixes circumstàncies de fet i de dret existents en el moment en què es van produir els actes.  
Quart  
El termini de presentació de les sol·licituds d'ajudes per als consells reguladors o òrgans de gestió de les figures de qualitat de la Comunitat Valenciana i entitats associatives gestores de l'autorització de l'ús de la marca CV comença el dia 20 de desembre de 2010, i finalitza el dia 15 de febrer de 2011.  
Es podrà presentar sol·licitud en el Registre General de la Conselleria d'Agricultura, Pesca i Alimentació (C/ Amadeu de Savoia, 2, València, CP 46630), a les direccions territorials de la Conselleria d'Agricultura, Pesca i Alimentació d'Alacant, Castelló i València o de qualsevol de les formes que s'establixen en l'article 38.4 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.  
Així mateix, podrà realitzar-se telemàticament la presentació de la sol·licitud a través del web de la Generalitat Valenciana (www.gva.es).  
Cinqué  
El termini de justificació de la despesa s'establix fins al 31 d'octubre de 2011, llevat que es determine un termini posterior en la resolució de la concessió de l'ajuda.  
Sisé  
Les sol·licituds seran resoltes per la directora general de Comercialització per delegació de la consellera d'Agricultura, Pesca i Alimentació.  
Seté  
Contra esta resolució, que posa fi a la via administrativa, es pot interposar, amb caràcter potestatiu, un recurs de reposició davant de la consellera d'Agricultura, Pesca i Alimentació en el termini d'un mes a partir de la data de publicació en el Diari Oficial de la Comunitat Valenciana, o interposar directament un recurs contenciós administratiu davant de la Sala Contenciosa Administrativa de València en el termini de dos mesos.  
València, 14 de desembre de 2010.- La consellera d'Agricultura, Pesca i Alimentació: Maritina Hernández Miñana.